चिरां , 5 डिसेम्बरःफैगौ 4 थि बिसायख'थिखौ नोजोर होनानै चिरां जिल्लानि सिङाव आयेन आब्रुथिखौ गोजोरै लाखिनायनि थांखिजों फैगौ 8 डिसेम्बर अक्टनि फुनि 4.30 रिंगानिफ्राय 10 डिसेम्बरनि बेलासि 4.30 रिंगासिम गासै जौ दखानफोरखौ बन्द' खालामनो फोसावनायजों लोगोसे ड्राइ डे फोसावदों । बेजों लोगोसे बिसायख'थिनि भट सान्नाय एबा फिथाइ फोसावनाय सानखालि एबा 12 डिसेम्बरखालि सानसेनि थाखाय ड्राइ डे फोसावदों चिरां जिल्ला खुंगिरि गौतम तालुकदारा । गोजौयाव मख'नाय सानखालि जौ दखानजों लोगोसे जायखि जाया फेग्रा मुवा , बेसादफोर लाखिनाय दखानफोरखौबो बन्द' लाखिनो थाखाय चिरां जिल्ला खुंथाया गोख्रोङै फोसावदों । बे फोसावनाय सानफोराव सोरबा सुबुङा खान्थि बारोब्ला आसाम एक्साइस एक्ट एन्ड रुल्सनि गेजेरजों गोख्रों दाय जाबसिन्नाय जागोन होन्नानै चिरां जिल्ला खुंथाया फोसावदों । 
चिरां जिल्ला खुंथाया बिसायख'थिखौ नोजोर होनानै ड्राइ डे फोसावदों